               EUROPSKA KOMISIJA
            Bruxelles, 28.7.2017.
            COM(2017) 395 final
            2017/0170(NLE)
            Prijedlog
            ODLUKE VIJEĆA
            o potpisivanju Sporazuma između Europske unije i Zajednice Bahama o izmjeni Sporazuma između Europske zajednice i Zajednice Bahama o ukidanju viza za kratkotrajni boravak

               OBRAZLOŽENJE

               1.KONTEKST PRIJEDLOGA

               Uredbom (EU) br. 610/2013 od 26. lipnja 2013.
                  1
                (dalje u tekstu „izmjena Zakonika o schengenskim granicama”) izmijenjene su Konvencija o provedbi Schengenskog sporazuma
                  2
                (CISA), Uredba (EZ) br. 562/2006
                  3
                (Zakonik o schengenskim granicama) i Uredba (EZ) br. 810/2009
                  4
                (Zakonik o vizama) te je među ostalim redefiniran koncept „kratkotrajnog boravka” državljana trećih zemalja u schengenskom prostoru. Od 18. listopada 2013. najdulje se trajanje odobrenog boravka boravka državljana trećih zemalja u schengenskom prostoru, bez obzira na to je li im potrebna viza, definira kao „90 dana u bilo kojem razdoblju od 180 dana”. U odnosu na definiciju koja je do 18. listopada 2013. bila na snazi (tri mjeseca u razdoblju od šest mjeseci od datuma prvog ulaska), novi je koncept precizniji jer se njime trajanje utvrđuje u danima, a ne mjesecima. Štoviše, iz definicije je izostavljen izraz „od datuma prvog ulaska”, koji je izazvao mnoge nedoumice.

               Izmjenom Zakonika o schengenskim granicama učinjene su sve potrebne promjene pravne stečevine EU-a u pogledu viza i granica, tj. CISA-e, Zakonika o schengenskim granicama, Zakonika o vizama i Uredbe (EZ) br. 539/2001.
                  5
                Međutim, koncept kratkotrajnog boravka ugrađen je i u međunarodne sporazume koje je sklopila Europska unija. U sporazumima o ukidanju viza sklopljenima s Antigvom i Barbudom
                  6
               , Bahamima
                  7
               , Barbadosom
                  8
               , Brazilom
                  9
               , Mauricijusom
                  10
               , Svetim Kristoforom i Nevisom
                  11
                te Sejšelima
                  12
                još uvijek se pri definiranju trajanja kratkotrajnog boravka upućuje na staru definiciju („tri mjeseca u razdoblju od šest mjeseci od datuma prvog ulaska”
                  13
               ).

               Komisija je 16. srpnja 2014. donijela Preporuku za Odluku Vijeća o odobrenju otvaranja pregovora o izmjeni sporazuma o ukidanju viza za kratkotrajni boravak između Europske unije i prethodno navedenih država
                  14
               , koju je Vijeće donijelo 9. listopada 2014.
                  15
                Svrha je bila, kad je riječ o tih sedam država, primjenjivati novu definiciju kratkotrajnog boravka kako je navedena u izmjeni Zakonika o schengenskim granicama. Nadalje, definiranje „kratkotrajnog boravka” u sporazumima o ukidanju viza u danima, umjesto u mjesecima omogućava jednostavniju provjeru i izračun elektroničkim sredstvima i stoga je prikladnije za centralizirane sustave upravljanja granicama, kao što je predloženi sustav ulaska/izlaska (EES)
                  16
               .

               Nakon što je dobila odobrenje Vijeća Komisija je započela pregovore o izmjeni sporazuma o ukidanju viza sa sedam država (Antigva i Barbuda, Bahami, Barbados, Brazil, Mauricijus, Sveti Kristofor i Nevis te Sejšeli).

               Pregovori sa Zajednicom Bahama uspješno su zaključeni parafiranjem Sporazuma o izmjeni 30. kolovoza 2016. Obje su se stranke složile da će u čitavom Sporazumu o ukidanju viza između Europske unije i Bahama primjenjivati novu definiciju „kratkotrajnog boravka”. Usto, Sporazumom se mijenja i nekoliko tehničkih detalja (vidjeti u nastavku), ali ni jedna od tih izmjena ne utječe na putnika.

                  Posebni položaj Ujedinjene Kraljevine i Irske prikazan je u preambuli.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Za sklapanje sporazuma potrebno je odobrenje obje ugovorne stranke u skladu s njihovim postupcima. Sa strane Unije, to znači odluke Vijeća o potpisivanju i sklapanju Sporazuma.

               Ovaj se Prijedlog podnosi Vijeću kako bi Vijeće moglo odobriti potpisivanje Sporazuma o izmjeni Sporazuma između Europske zajednice i Zajednice Bahama o ukidanju viza za kratkotrajni boravak.

               Sporazumom se osigurava pravna dosljednost, kao i usklađenost država članica, jer se u njemu dosljedno koristi nova definicija kratkotrajnog boravka kako je navedena u izmjeni Zakonika o schengenskim granicama, u kojoj je pojam „kratkotrajnog boravka” objašnjen na jasan način.

               Pravna osnova Prijedloga je članak 77. stavak 2. točka (a) Ugovora o funkcioniranju Europske unije (UFEU) u vezi s njegovim člankom 218.

               Unija nema ovlasti za izmjenu sporazuma o ukidanju viza koji bi obvezivali četiri države pridružene provedbi schengenske pravne stečevine, uključujući zajedničku viznu politiku. Kako bi se osigurao usklađeni pristup i provedba odredaba o trajanju odobrenog boravka u schengenskom prostoru, u Sporazum je uključena i zajednička izjava u kojoj se navodi da je poželjno da Bahami, s jedne strane, te Island, Lihtenštajn, Norveška i Švicarska, s druge strane, na odgovarajući način izmijene svoje postojeće bilateralne sporazume o ukidanju viza.

               •Supsidijarnost (za neisključivu nadležnost)

               Ako je jedna od ugovornih stranaka međunarodnog sporazuma Europska unija, niti jednu izmjenu takvog sporazuma ne mogu pravno provesti same države članice. Sporazum o ukidanju viza s Bahamima sklopila je Europska unija. Stoga je potrebno djelovanje na razini Unije.

               Štoviše, ako bi države članice same sklapale sporazume o ukidanju viza, to bi utjecalo na pravnu stečevinu Unije u području viza (članak 3. stavak 2. UFEU-a).

               •Proporcionalnost

               Ovaj Prijedlog ne premašuje nužne mjere za postizanje željenog cilja, odnosno izmjene postojećeg Sporazuma o ukidanju viza između Zajednice Bahama i Unije.

               3.UTJECAJ NA PRORAČUN

               Ovaj prijedlog ne uključuje dodatne troškove za proračun EU-a.

               4. REZULTATI EX POST EVALUACIJA, SAVJETOVANJA S DIONICAMA I PROCJENE UČINAKA

               •Savjetovanja s dionicima

               Vijeće je 9. listopada 2014. donijelo pregovaračke smjernice kojima ovlašćuje Komisiju da započne pregovore sa Zajednicom Bahama o izmjeni sporazuma o ukidanju viza između dvije stranke. Države članice obaviještene su o tijeku pregovora na sastancima Radne skupine za vize.

               5.OSTALI DIJELOVI

               •Ishod pregovora

                  Komisija smatra da su ciljevi koje je Vijeće postavilo u svojim pregovaračkim smjernicama postignuti i da je nacrt sporazuma Uniji prihvatljiv.

                  Konačni se sadržaj može sažeti kako slijedi:

                  a) Trajanje boravka

                  Sporazumom se građanima Europske unije i državljanima Zajednice Bahama omogućava boravak bez vize na državnom području druge ugovorne stranke od najviše 90 dana u bilo kojem razdoblju od 180 dana (umjesto najviše tri mjeseca u razdoblju od šest mjeseci od datuma prvog ulaska). Nova se definicija primjenjuje u čitavom Sporazumu između Europske unije i Zajednice Bahama o ukidanju viza za kratkotrajni boravak.

                  b) Završna odredba – suspenzija Sporazuma (članak 8. stavak 4.)

               Sporazumom se mijenja zadnja rečenica članka 8. stavka 4. na sljedeći način: „Ugovorna stranka koja je suspendirala primjenu ovog Sporazuma odmah obavješćuje drugu ugovornu stranku ako prestanu postojati razlozi za tu suspenziju te ukida tu suspenziju.” Dodavanjem riječi „te ukida tu suspenziju” postojećem tekstu u izmijenjenom se Sporazumu pojašnjava da se suspenzija putovanja bez vize mora ukinuti ako prestanu postojati razlozi koji su do nje doveli. U tom se pogledu izmjenom usklađuje tekst Sporazuma o ukidanju viza s Bahamima s tekstom svih ostalih sporazuma o ukidanju viza koje je Unija potpisala 2015. i 2016. Dana 14. lipnja 2016. o toj je izmjeni zatraženo mišljenje Radne skupine za vize i ni jedna država članica nije imala nikakvih primjedbi.

                  c) Zamjena riječi Zajednica riječju Unija

                  Od stupanja na snagu Ugovora iz Lisabona 1. prosinca 2009. Europska unija stekla je konsolidiranu pravnu osobnost. Međutim, izraz „Europska zajednica” i dalje je ugrađen u međunarodne sporazume koji su stupili na snagu prije Ugovora iz Lisabona, kao što je slučaj sa Sporazumom između Europske zajednice i Zajednice Bahama o ukidanju viza za kratkotrajni boravak. Stoga se Sporazumom o izmjeni riječ Zajednica zamjenjuje riječju Unija u cijelom Sporazumu o ukidanju viza.

                  d) Zajedničke izjave

                  Sporazumu su priložene dvije zajedničke izjave:

                  – o tumačenju razdoblja od 90 dana u bilo kojem razdoblju od 180 dana i

                  – o Islandu, Norveškoj, Švicarskoj i Lihtenštajnu.

                  e) Stupanje na snagu

                  Sporazum stupa na snagu prvog dana šestog mjeseca koji slijedi nakon datuma na koji je zadnja ugovorna stranka obavijestila drugu o okončanju postupaka ratifikacije. Kako bi se zajamčila pravna sigurnost i omogućilo putnicima da razumiju propis i poštuju ga, potrebno je dovoljno dugo prijelazno razdoblje. Jednom kada se dovrši ratifikacija Sporazuma šestomjesečno će razdoblje omogućiti putnicima da dovrše kratkotrajni boravak, koji se još u potpunosti računa u skladu sa starom definicijom, prije nego što nova definicija kratkotrajnog boravka i njezino referentno prethodno razdoblje od 180 dana stupe na snagu.

                  Niti jedna druga odredba postojećeg Sporazuma između Europske zajednice i Zajednice Bahama o ukidanju viza za kratkotrajni boravak ne mijenja se Sporazumom o izmjeni, uključujući teritorijalno područje primjene.

               6.ZAKLJUČAK

               S obzirom na navedeno Komisija predlaže da Vijeće odluči o potpisivanju Sporazuma u ime Unije i ovlasti predsjednika Vijeća da imenuje osobu ili osobe koje će biti ovlaštene za potpisivanje Sporazuma u ime Unije.

               2017/0170 (NLE)

               Prijedlog

               ODLUKE VIJEĆA

               o potpisivanju Sporazuma između Europske unije i Zajednice Bahama o izmjeni Sporazuma između Europske zajednice i Zajednice Bahama o ukidanju viza za kratkotrajni boravak

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 5.,

               uzimajući u obzir prijedlog Europske komisije,

               budući da:

               (1)Odlukom od 30. studenoga 2009. Vijeće je sklopilo Sporazum između Europske zajednice i Zajednice Bahama o ukidanju viza za kratkotrajni boravak. Sporazumom se građanima Europske unije i državljanima Bahama omogućava boravak bez vize na državnom području druge ugovorne stranke od „najviše tri mjeseca u razdoblju od šest mjeseci”.

               (2)Uredbom (EU) br. 610/2013 Europskog parlamenta i Vijeća
                  17
                uvedene su horizontalne promjene pravne stečevine Unije u pogledu viza i granica, a kratkotrajni je boravak definiran kao boravak od najviše 90 dana u bilo kojem razdoblju od 180 dana.

               (3)Potrebno je da u Sporazum između Unije i Zajednice Bahama o ukidanju viza za kratkotrajni boravak bude ugrađena ta nova definicija kako bi se u potpunosti uskladio režim Unije u pogledu kratkotrajnog boravka.

               (4)Vijeće je 9. listopada 2014. donijelo odluku kojom ovlašćuje Komisiju da započne pregovore o izmjeni Sporazuma između Europske zajednice i Zajednice Bahama o ukidanju viza za kratkotrajni boravak („Sporazum”).

               (5)Pregovori s Bahamima o Sporazumu uspješno su zaključeni 30. kolovoza 2016. kada su glavni pregovarači Unije i Zajednice Bahama parafirali taj Sporazum i razmijenili pisma.

               (6)Sporazum bi trebalo potpisati, a izjave priložene Sporazumu trebalo bi odobriti u ime Unije.

               (7)Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ
                  18
               . Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (8)Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ
                  19
               . Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               DONIJELO JE OVU ODLUKU:

               Članak 1.

               Odobrava se potpisivanje u ime Unije Sporazuma između Europske unije i Zajednice Bahama o izmjeni Sporazuma između Europske zajednice i Zajednice Bahama o ukidanju viza za kratkotrajni boravak („Sporazum”), podložno sklapanju Sporazuma.

               Tekst Sporazuma priložen je ovoj Odluci.

               Članak 2.

               Izjave priložene ovoj Odluci odobravaju se u ime Unije.

               Članak 3.

               Predsjednik Vijeća ovlašćuje se da odredi osobu ili osobe koje će biti ovlaštene za potpisivanje Sporazuma u ime Unije.

               Članak 4.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 182, 29.6.2013., str. 1.

                     (2)
                  SL L 239, 22.9.2000., str. 19.

                     (3)
                  SL L 105, 13.4.2006., str. 1.

                     (4)
                  SL L 243, 15.9.2009., str. 1.

                     (5)
                  SL L 081, 21.3.2001., str. 1.

                     (6)
                  SL L 169, 30.6.2009., str. 3.

                     (7)
                  SL L 169, 30.6.2009., str. 24.

                     (8)
                  SL L 169, 30.6.2009., str. 10.

                     (9)
                  EU je s Brazilom sklopio dva sporazuma, jedan za nositelje običnih putovnica (SL L 255, 21.9.2012., str. 4.), a drugi za nositelje diplomatskih i službenih putovnica (SL L 66, 12.3.2011., str. 2.).

                     (10)
                  SL L 169, 30.6.2009., str. 17.

                     (11)
                  SL L 169, 30.6.2009., str. 38.

                     (12)
                  SL L 169, 30.6.2009., str. 31.

                     (13)
                  Vidjeti „Svrhu” i „Trajanje boravka” u sporazumima.

                     (14)
                  COM(2014) 468 final.

                     (15)
                  Odluka Vijeća o ovlašćivanju Komisije da započne pregovore o izmjeni sporazuma o ukidanju viza za kratkotrajni boravak između Europske unije/zajednice i Antigve i Barbude, Zajednice Bahama, Barbadosa, Savezne Republike Brazila, Republike Mauricijusa, Federacije Svetog Kristofora i Nevisa te Republike Sejšela, koju je Vijeće donijelo 9. listopada 2014.

                     (16)
                  COM(2016) 194 final.

                     (17)
                  Uredba (EU) br. 610/2013 Europskog parlamenta i Vijeća od 26. lipnja 2013. o izmjeni Uredbe (EZ) br. 562/2006 Europskog parlamenta i Vijeća o Zakoniku Zajednice o pravilima kojima se uređuje kretanje osoba preko granica (Zakonik o schengenskim granicama), Konvencije o provedbi Schengenskog sporazuma, uredaba Vijeća (EZ) br. 1683/95 i (EZ) br. 539/2001 i uredaba (EZ) br. 767/2008 i (EZ) br. 810/2009 Europskog parlamenta i Vijeća, SL L 182, 29.6.2013., str. 1.

                     (18)
                  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

                     (19)
                  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

    ---documentbreak---

               EUROPSKA KOMISIJA
            Bruxelles, 28.7.2017.
            COM(2017) 395 final
            PRILOG

            Prijedlogu odluke Vijeća
            o potpisivanju Sporazuma između Europske unije i Zajednice Bahama o izmjeni Sporazuma između Europske zajednice i Zajednice Bahama o ukidanju viza za kratkotrajni boravak

               PRILOG

               Prijedlogu odluke Vijeća

               o potpisivanju Sporazuma između Europske unije i Zajednice Bahama o izmjeni Sporazuma između Europske zajednice i Zajednice Bahama o ukidanju viza za kratkotrajni boravak

               SPORAZUM

               između Europske unije i Zajednice Bahama o izmjeni Sporazuma između Europske zajednice i Zajednice Bahama o ukidanju viza za kratkotrajni boravak

               EUROPSKA UNIJA,

               s jedne strane, i

               ZAJEDNICA BAHAMA (dalje u tekstu „Bahami”),

               s druge strane,

               dalje u tekstu zajednički „ugovorne stranke”,

               UZIMAJUĆI U OBZIR Sporazum između Europske zajednice i Zajednice Bahama o ukidanju viza za kratkotrajni boravak (dalje u tekstu „Sporazum”), koji je stupio na snagu 1. travnja 2010.,

               POTVRĐUJUĆI važnost olakšavanja međuljudskih kontakata,

               PRIMIVŠI NA ZNANJE da je Sporazum prihvatljiv za građane ugovornih stranaka,

               UZIMAJUĆI U OBZIR da definicija kratkotrajnog boravka navedena u Sporazumu (tri mjeseca u razdoblju od šest mjeseci od datuma prvog ulaska) nije dovoljno precizna, a tumačenje „datuma prvog ulaska” može izazvati nedoumice,

               VODEĆI RAČUNA O TOME da su Uredbom (EU) br. 610/2013 od 26. lipnja 2013. uvedene horizontalne promjene pravne stečevine EU-a u pogledu viza i granica i da je u njoj kratkotrajni boravak definiran kao boravak od „90 dana u bilo kojem razdoblju od 180 dana”,

               UZIMAJUĆI U OBZIR da je zbog sustava ulaska/izlaska koji će utvrditi Europska unija potrebno upotrebljavati jedinstvenu i jasnu definiciju kratkotrajnog boravka primjenjivu na sve državljane trećih zemalja,

               ŽELEĆI osigurati nesmetan protok putnika na graničnim prijelazima ugovornih stranaka,

               POTVRĐUJUĆI da Sporazum obuhvaća građane svih država članica Europske unije, osim Ujedinjene Kraljevine i Irske,

               UZIMAJUĆI U OBZIR Protokol o stajalištu Ujedinjene Kraljevine i Irske u pogledu područja slobode, sigurnosti i pravde i Protokol o schengenskoj pravnoj stečevini uključenoj u okvir Europske unije, priložen Ugovoru o Europskoj uniji i Ugovoru o funkcioniranju Europske unije, te potvrđujući da se odredbe ovog Sporazuma ne primjenjuju na Ujedinjenu Kraljevinu i Irsku,

               SPORAZUMJELI SU SE KAKO SLIJEDI:

               Članak 1.

               Sporazum se mijenja u skladu s odredbama ovog članka:

               (1)U naslovu i u članku 3. stavku 5., članku 6. stavku 1. te članku 8. stavku 7. riječ „Zajednica” zamjenjuje se riječju „Unija”.

               (2)U članku 1. riječi „tri mjeseca u razdoblju od šest mjeseci” zamjenjuju se riječima „90 dana u bilo kojem razdoblju od 180 dana”.

               (3)Članak 4. stavak 1. zamjenjuje se sljedećim:

               „Građani Europske unije mogu boraviti na državnom području Bahama najviše 90 dana u bilo kojem razdoblju od 180 dana.”

               (4)Članak 4. stavak 2. zamjenjuje se sljedećim:

               „Građani Bahama mogu boraviti na državnom području država članica koje u cijelosti primjenjuju schengensku pravnu stečevinu najviše 90 dana u bilo kojem razdoblju od 180 dana. To se razdoblje izračunava neovisno o bilo kojem boravku u državi članici koja još u cijelosti ne primjenjuje schengensku pravnu stečevinu.

               Građani Bahama mogu boraviti najviše 90 dana u bilo kojem razdoblju od 180 dana na državnom području svake države članice koja još u cijelosti ne primjenjuje schengensku pravnu stečevinu, neovisno o razdoblju boravka izračunanom za državno područje država članica koje u cijelosti primjenjuju schengensku pravnu stečevinu.”

               (5)U članku 4. stavku 3. riječi „tri mjeseca” zamjenjuju se riječima „90 dana”, a riječ „Zajednica” riječju „Unija”.

               (6)Posljednja rečenica članka 8. stavka 4. zamjenjuje se sljedećim:

               „Ugovorna stranka koja je suspendirala primjenu ovog Sporazuma odmah obavješćuje drugu ugovornu stranku ako prestanu postojati razlozi za tu suspenziju te ukida tu suspenziju.”

               Članak 2.

               Ugovorne stranke ratificiraju ili potvrđuju ovaj Sporazum u skladu sa svojim odgovarajućim postupcima i on stupa na snagu prvog dana šestog mjeseca nakon datuma na koji je zadnja stranka obavijestila drugu o okončanju prethodno navedenih postupaka.

               Sastavljeno u […], […] dana […] godine dvije tisuće sedamnaeste, u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.

               Za Europsku uniju

               Za Zajednicu Bahama

               ZAJEDNIČKA IZJAVA U VEZI S ISLANDOM, NORVEŠKOM, ŠVICARSKOM I LIHTENŠTAJNOM

               Poželjno je da tijela Norveške, Islanda, Švicarske i Lihtenštajna, s jedne strane, i Bahama, s druge strane, bez odlaganja izmijene postojeće bilateralne sporazume o ukidanju viza za kratkotrajni boravak u skladu s odredbama ovog Sporazuma.

               Zajednička izjava o tumačenju razdoblja od 90 dana u bilo kojem razdoblju od 180 dana

               Ugovorne stranke suglasne su da razdoblje od najviše 90 dana u bilo kojem razdoblju od 180 dana, kako je utvrđeno u članku 4. Sporazuma, znači neprekidni posjet ili nekoliko uzastopnih posjeta čije ukupno trajanje ne prelazi 90 dana u bilo kojem razdoblju od 180 dana.

               Pojam „bilo koji” podrazumijeva primjenu pomičnog referentnog razdoblja od 180 dana, promatrajući unatrag u odnosu na svaki dan boravka prethodno razdoblje od 180 dana, kako bi se provjerilo poštuje li se i dalje zahtjev boravka od najviše 90 dana u bilo kojem razdoblju od 180 dana. Među ostalim, to znači da se u slučaju odsutnosti u neprekinutom razdoblju od 90 dana dozvoljava novi boravak u trajanju do 90 dana.

               ________


               EUROPSKA KOMISIJA
            Bruxelles, 13.1.2017.
            COM(2017) 13 final
            2017/0005(NLE)
            Prijedlog
            ODLUKE VIJEĆA
            o stajalištu koje treba donijeti, u ime Europske unije, u Zajedničkom odboru EGP-a o izmjenama Priloga II. (Tehnički propisi, norme, ispitivanje i potvrđivanje) i Priloga XVII. (Intelektualno vlasništvo)Sporazumu o EGP-u(Uredba o lijekovima za pedijatrijsku upotrebu)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Nacrtom Odluke Zajedničkog odbora EGP-a (koji je priložen predloženoj Odluci Vijeća) žele se izmijeniti Prilog II. (Tehnički propisi, norme, ispitivanje i potvrđivanje) i Prilog XVII. (Intelektualno vlasništvo) Sporazumu o EGP-u radi uključivanja Uredbe o lijekovima za pedijatrijsku upotrebu
                  1
                i Uredbe o svjedodžbi o dodatnoj zaštiti za lijekove
                  2
                u Sporazum o Europskom gospodarskom prostoru („Sporazum o EGP-u”).

               Države EFTA-e koje su članice EGP-a (Island, Lihtenštajn i Norveška) traže prilagodbe koje nadilaze tehničke prilagodbe. Stoga, u skladu s člankom 1. stavkom 3. Uredbe Vijeća (EZ) br. 2894/94
                  3
                stajalište EU-a o ovoj Odluci Zajedničkog odbora EGP-a utvrđuje Vijeće.

               •Dosljednost s postojećim odredbama politike u određenom području

               Priloženim nacrtom Odluke Zajedničkog odbora proširuje se već postojeća politika EU-a na države EFTA-e koje su članice EGP-a.

               •Dosljednost u odnosu na druge politike Unije

               Proširenje pravne stečevine EU-a na države EFTA-e koje su članice EGP-a njezinim uključivanjem u Sporazum o EGP-u provodi se u skladu s ciljevima i načelima tog Sporazuma čiji je cilj uspostaviti dinamičan i homogeni Europski gospodarski prostor utemeljen na zajedničkim pravilima i jednakim uvjetima tržišnog natjecanja.

               Tim su naporima obuhvaćene sve politike u području slobodnog kretanja robe, osoba, usluga i kapitala te neizravne i horizontalne politike navedene u Sporazumu o EGP-u.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Zakonodavstvo koje se treba uključiti u Sporazum o EGP-u temelji se na članku 114. Ugovora o funkcioniranju Europske unije.

               Člankom 1. stavkom 3. Uredbe Vijeća (EZ) br. 2894/94 o rješenjima za provedbu Sporazuma o EGP-u predviđa se da Vijeće na prijedlog Komisije utvrđuje stajalište o takvim odlukama koje treba donijeti u ime Unije.

               Komisija u suradnji s Europskom službom za vanjsko djelovanje Vijeću na donošenje podnosi nacrt Odluke Zajedničkog odbora EGP-a koji predstavlja stajalište Unije. Komisija se nada da će ga moći što prije iznijeti u Zajedničkom odboru EGP-a.

               •Supsidijarnost (za neisključivu nadležnost)

               Prijedlog je u skladu s načelom supsidijarnosti iz sljedećeg razloga.

               Cilj ovog prijedloga, odnosno osiguravanje homogenosti unutarnjeg tržišta, države članice ne mogu dovoljno ostvariti i stoga se to zbog svojih učinaka može bolje ostvariti na razini Unije.

               •Proporcionalnost

                  U skladu s načelom proporcionalnosti, prijedlog ne prelazi ono što je nužno za postizanje njegova cilja, odnosno osiguranja homogenosti unutarnjeg tržišta.

               •Odabir instrumenta

                  U skladu s člankom 98. Sporazuma o EGP-u odabrani je instrument Odluka Zajedničkog odbora EGP-a. Zajednički odbor EGP-a osigurava učinkovitu provedbu i primjenu Sporazuma o EGP-u. U tu svrhu, on donosi odluke u slučajevima koji su predviđeni u Sporazumu o EGP-u.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Prikupljanje i primjena stručnih znanja

               U okviru pripreme predmetnog zakonodavstva Komisija je provela opsežno savjetovanje sa svim zainteresiranim stranama.

               •Procjena učinka

               U okviru pripreme predmetnog zakonodavstva Komisija je provela detaljnu procjenu učinka te analizirala širok raspon različitih opcija politike.

               Priloženom se Odlukom Zajedničkog odbora EGP-a samo nastoji proširiti postojeći sustav na države EFTA-e koje su članice EGP-a.

               4.UTJECAJ NA PRORAČUN

               Uključivanje ovog zakonodavstva u Sporazum o EGP-u nema utjecaja na proračun.

               5.OSTALI DIJELOVI

               •Obrazloženje glavnih zahtijevanih prilagodbi i predloženog rješenja

               Prilagodbe Uredbe o lijekovima za pedijatrijsku upotrebu

               (1)Članak 36. stavak 3.

               Članak 36. stavak 3. Uredbe o lijekovima za pedijatrijsku upotrebu glasi:

               „U slučaju kada su se primijenili postupci utvrđeni Direktivom 2001/83/EZ, produljenje razdoblja od šest mjeseci navedeno u stavku 1., odobrava se samo ako su lijekovi odobreni u svim državama članicama.”

               U skladu s uvjetima tog članka, produljenje roka trajanja svjedodžbe o dodatnoj zaštiti lijeka u skladu s Uredbom o lijekovima za pedijatrijsku upotrebu podliježe uvjetu da je predmetni lijek odobren u svim državama članicama. Međutim, u skladu s točkom 15.q u poglavlju XIII. Priloga II. Sporazumu o EGP-u Lihtenštajn nije obvezan sudjelovati u zajedničkim postupcima utvrđenima Direktivom 2001/83/EZ. To se uzima u obzir u prijedlogu teksta prilagodbe.

               Predloženi tekst prilagodbe:

               „Primjena članka 36. stavka 3. ne ovisi o odobrenju lijeka u Lihtenštajnu.”

               (2)Članak 49. stavak 3. (kako je izmijenjen Uredbom (EZ) br. 1902/2006)

               S obzirom na strukturu Sporazuma o EGP-u koja se sastoji od dva stupa, tekst prilagodbe predlaže se tako da će u slučajevima kada nositelj odobrenja za stavljanje u promet središnje odobrenog proizvoda ima poslovni nastan u državi EFTA-e Nadzorno tijelo EFTA-e nametnuti novčane kazne. Međutim, zbog posebnih okolnosti, osobito toga da Komisija odobrava stavljanje u promet središnje odobrenih proizvoda i da povrede utječu na Uniju i njezine interese, te zbog složene i tehničke prirode postupaka zbog povrede propisa, Nadzorno tijelo EFTA-e blisko surađuje s Komisijom te čeka njezinu ocjenu i prijedlog djelovanja prije donošenja odluke o novčanim kaznama za nositelje odobrenja za stavljanje u promet koji imaju poslovni nastan u državi EFTA-e.

               Prilagodbe Uredbe o svjedodžbi o dodatnoj zaštiti za lijekove

               Članci 7. i 21. Uredbe (EZ) br. 469/2009

               Obrazloženje:

               Prijedlog teksta prilagodbe odnosi se na činjenicu da produljenje roka trajanja svjedodžbi o dodatnoj zaštiti za lijekove („SDZ”) ustanovljeno Uredbom (EZ) br. 1901/2006 i kodificirano Uredbom (EZ) br. 469/2009 u državama EFTA-e koje su članice EGP-a stupa na snagu kasnije nego u državama članicama EU-a i da šestomjesečno razdoblje predstavlja izravno produljenje roka trajanja svjedodžbi o dodatnoj zaštiti za lijekove.

               Do iste je situacije došlo kada je Uredba (EEZ) br. 1768/1992 uključena u Sporazum o EGP-u, vidjeti točku 6.c Priloga XVII. Sporazumu o EGP-u. Prijedlog teksta prilagodbe temelji se na istom programu kao i trenutačni tekst prilagodbe članka 19. Uredbe (EEZ) br. 1768/1992.

               (1)Novi stavci 6. i 7. dodani članku 7. Uredbe (EZ) br. 469/2009

               U skladu s člankom 7. stavkom 5. Uredbe (EZ) br. 469/2009, u razdoblju od pet godina nakon stupanja na snagu Uredbe (EZ) br. 1901/2006, zahtjev za produljenje trajanja SDZ-a podnosi se najkasnije šest mjeseci prije isteka SDZ-a. U kontekstu EGP-a i EFTA-e postoji potreba za prilagodbom u tom pogledu tako da se razdoblje od pet godina računa od datuma na koji je Uredba stupila na snagu za predmetnu državu EFTA-e, vidjeti naš prijedlog za članak 7. stavke 6. i 7. Uredbe (EZ) br. 469/2009.

               (2)Novi stavak 3. dodan članku 21. Uredbe (EZ) br. 469/2009

               Postojala je i potreba za prilagodbom za situacije u kojima SDZ istječe manje od šest mjeseci prije stupanja na snagu Uredbe (EZ) br. 469/2009 u državi EFTA-e koja je članica EGP-a. Ako SDZ istječe za više od šest mjeseci prije stupanja na snagu Uredbe u državi EFTA-e, produljenje neće proizvoditi učinak u predmetnoj državi EFTA-e koja je članica EGP-a, vidjeti naš prijedlog novog stavka 3. koji se treba dodati članku 21. Uredbe (EZ) br. 469/2009. Razlog za to je činjenica da razdoblje produljenja slijedi kao izravno produljenje trajanja SDZ-a. Ako SDZ istječe za manje od šest mjeseci prije stupanja na snagu Uredbe (EZ) br. 1901/2006 i Uredbe (EZ) br. 469/2009 u državi EFTA-e koja je članica EGP-a, moguće produljenje trebalo bi proizvoditi učinak za preostali dio šestomjesečnog razdoblja produljenja (računajući od isteka SDZ-a) u trenutku kada uredbe stupe na snagu u predmetnoj državi EFTA-e koja je članica EGP-a, pod uvjetom da je u tom trenutku zahtjev za produljenje objavljen.

               (3)Novi stavak 4. dodan članku 21. Uredbe (EZ) br. 469/2009

               U situacijama kada SDZ istječe prije isteka sedam mjeseci nakon stupanja na snagu uredaba u predmetnoj državi EFTA-e koja je članica EGP-a, predlažemo da se zahtjev za produljenje trajanja SDZ-a podnosi najkasnije mjesec dana nakon stupanja na snagu uredaba u državi EFTA-e koja je članica EGP-a (vidjeti naš prijedlog novog stavka 4. koji se treba dodati članku 21. Uredbe (EZ) br. 469/2009). Prema našem prijedlogu produljenje će proizvoditi učinak samo u odnosu na vrijeme nakon datuma objave zahtjeva za produljenje. Ako SDZ istječe nakon stupanja na snagu uredaba u predmetnoj državi EFTA-e koja je članica EGP-a, bit će moguće dobiti produljenje kao izravno produljenje SDZ-a. Ako SDZ istječe prije stupanja na snagu uredaba, bit će moguće ishoditi da preostali dio razdoblja produljenja proizvodi učinak od datuma na koji uredbe stupe na snagu, pod uvjetom da je zahtjev već podnesen i da je njegovo podnošenje objavljeno. Produljenje će proizvoditi učinak samo za preostali dio šestomjesečnog razdoblja produljenja (računajući od isteka SDZ-a) u trenutku u kojem uredbe stupe na snagu u predmetnoj državi EFTA-e i u kojem je objavljen zahtjev za produljenje.

               (4)Novi stavak 5. dodan članku 21. Uredbe (EZ) br. 469/2009

               Prema našem prijedlogu prijelaznih aranžmana može doći do situacije u kojoj zaštita najprije istječe pa proizvodi učinak u kasnijoj fazi, tj. kada uredbe stupe na snagu. Za te slučajeve u nastavku navodimo odredbu o nastavku prethodne upotrebe. Sličan tekst prilagodbe uveden je kao članak 19. stavak 5. Uredbe (EEZ) br. 1768/92 kada je taj akt postao dio Sporazuma o EGP-u.

               Druge predložene prilagodbe:

               Odbor za pedijatrijske lijekove treba umetnuti u uvodni tekst poglavlja XIII. Priloga II. Sporazumu o EGP-u.

               S obzirom na patentnu uniju Lihtenštajna i Švicarske, Lihtenštajn ne izdaje svjedodžbe o dodatnoj zaštiti. U skladu s praksom EU-a od 2004. u Ugovor o pristupanju novih država članica uključen je sljedeći tekst kao prilagodba (d) Uredbi (EZ) br. 469/2009:

               „(c)
                     S obzirom na patentnu uniju između Lihtenštajna i Švicarske, Lihtenštajn ne izdaje svjedodžbe o dodatnoj zaštiti za lijekove kako je propisano ovom Uredbom.”

               2017/0005 (NLE)

               Prijedlog

               ODLUKE VIJEĆA

               o stajalištu koje treba donijeti, u ime Europske unije, u Zajedničkom odboru EGP-a o izmjenama Priloga II. (Tehnički propisi, norme, ispitivanje i potvrđivanje) i Priloga XVII. (Intelektualno vlasništvo)
                  Sporazumu o EGP-u

                  (Uredba o lijekovima za pedijatrijsku upotrebu)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994.
                  4
                o rješenjima za provedbu Sporazuma o Europskom gospodarskom prostoru, a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru („Sporazum o EGP-u”) stupio je na snagu 1. siječnja 1994.

               (2)U skladu s člankom 98. Sporazuma o EGP-u Zajednički odbor EGP-a može odlučiti da će izmijeniti, među ostalim, Prilog II. (Tehnički propisi, norme, ispitivanje i potvrđivanje) i Prilog XVII. (Intelektualno vlasništvo) Sporazumu o EGP-u.

               (3)Uredba (EZ) br. 1901/2006 Europskog parlamenta i Vijeća
                  5
                treba se uključiti u Sporazum o EGP-u.

               (4)Uredba (EZ) br. 1902/2006 Europskog parlamenta i Vijeća
                  6
                treba se uključiti u Sporazum o EGP-u.

               (5)Uredba (EZ) br. 469/2009 Europskog parlamenta i Vijeća
                  7
                treba se uključiti u Sporazum o EGP-u.

               (6)Uredba Komisije (EU) br. 488/2012 od 8. lipnja 2012.
                  8
                treba se uključiti u Sporazum o EGP-u.

               (7)Uredbom (EZ) br. 469/2009 stavlja se izvan snage Uredba Vijeća (EEZ) br. 1768/92
                  9
               , koja je uključena u Sporazum o EGP-u i koja se stoga treba isključiti iz njega.

               (8)Uredbom Komisije (EZ) br. 658/2007
                  10
                utvrđuju se pravila o primjeni novčanih kazni na nositelje odobrenja za stavljanje u promet dodijeljenih u skladu s Uredbom (EZ) br. 726/2004. Odobrenja za stavljanje u promet dodjeljuje Komisija, a države EFTA-e istodobno i u roku od 30 dana donose odgovarajuće odluke. Zbog posebnih okolnosti, osobito toga da Komisija odobrava stavljanje u promet i da povrede utječu na Uniju i njezine interese, te zbog složene i tehničke prirode postupaka zbog povrede propisa, Nadzorno tijelo EFTA-e blisko surađuje s Komisijom te čeka njezinu ocjenu i prijedlog djelovanja prije donošenja odluke o novčanim kaznama za nositelje odobrenja za stavljanje u promet koji imaju poslovni nastan u državi EFTA-e.

               (9)Prilog II. (Tehnički propisi, norme, ispitivanje i potvrđivanje) i Prilog XVII. (Intelektualno vlasništvo) Sporazumu o EGP-u trebalo bi stoga na odgovarajući način izmijeniti.

               (10)Stajalište Unije u Zajedničkom odboru EGP-a trebalo bi se stoga temeljiti na priloženom nacrtu Odluke,

               DONIJELO JE OVU ODLUKU:

               Članak 1.

               Stajalište koje treba donijeti, u ime Europske unije, u Zajedničkom odboru EGP-a o predloženim izmjenama Priloga II. (Tehnički propisi, norme, ispitivanje i potvrđivanje) i Priloga XVII. (Intelektualno vlasništvo) Sporazumu o EGP-u temelji se na nacrtu Odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)
                  Uredba (EZ) br. 1901/2006 Europskog parlamenta i Vijeća od 12. prosinca 2006. o lijekovima za pedijatrijsku upotrebu i izmjeni Uredbe (EEZ) br. 1768/92, Direktive 2001/20/EZ, Direktive 2001/83/EZ i Uredbe (EZ) br. 726/2004.

                     (2)
                  Uredba (EZ) br. 469/2009 Europskog parlamenta i Vijeća od 6. svibnja 2009. o svjedodžbi o dodatnoj zaštiti za lijekove.

                     (3)
                  SL L 305, 30.11.1994., str. 6. – 8.

                     (4)
                  SL L 305, 30.11.1994., str. 6. – 8.

                     (5)
                  Uredba (EZ) br. 1901/2006 Europskog parlamenta i Vijeća od 12. prosinca 2006. o lijekovima za pedijatrijsku upotrebu i izmjeni Uredbe (EEZ) br. 1768/92, Direktive 2001/20/EZ, Direktive 2001/83/EZ i Uredbe (EZ) br. 726/2004 (SL L 378, 27.12.2006., str. 1.).

                     (6)
                  Uredba (EZ) br. 1902/2006 Europskog parlamenta i Vijeća od 20. prosinca 2006. o izmjeni Uredbe 1901/2006 o lijekovima za pedijatrijsku upotrebu (SL L 378, 27.12.2006., str. 20.).

                     (7)
                  Uredba (EZ) br. 469/2009 Europskog parlamenta i Vijeća od 6. svibnja 2009. o svjedodžbi o dodatnoj zaštiti za lijekove (SL L 152, 16.6.2009., str. 1.).

                     (8)
                  Uredba Komisije (EU) br. 488/2012 od 8. lipnja 2012. o izmjeni Uredbe (EZ) br. 658/2007 o novčanim sankcijama za kršenja određenih obveza u vezi s odobrenjima za stavljanje u promet koja su dodijeljena na temelju Uredbe (EZ) br. 726/2004 Europskog parlamenta i Vijeća (SL L 150, 9.6.2012., str. 68.).

                     (9)
                  SL L 182, 2.7.1992., str. 1.

                     (10)
                  Uredba Komisije (EZ) br. 658/2007 od 14. lipnja 2007. o novčanim kaznama u slučaju kršenja određenih obveza vezanih uz odobrenja za stavljanje u promet dana u skladu s Uredbom (EZ) br. 726/2004 Europskog parlamenta i Vijeća (SL L 155, 15.6.2007., str. 10. – 19.).

    ---documentbreak---

               EUROPEAN COMMISSION
            Brussels, 13.1.2017
            COM(2017) 13 final
            ANNEX
            to the
            proposal for a Council Decision
            on the position to be adopted, on behalf of the European Union, within the EEA Joint Committee concerning an amendment to Annex II (Technical Regulations, Standards, testing and Certification) and Annex XVII (Intellectual Property)to the EEA Agreement(Paediatric Regulation)

               ODLUKA ZAJEDNIČKOG ODBORA EGP-a
                  br.

                  od

                  o izmjeni Priloga II. (Tehnički propisi, norme, ispitivanje i potvrđivanje) i Priloga XVII. (Intelektualno vlasništvo) Sporazumu o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,

               budući da:

               (1)Uredba (EZ) br. 1901/2006 Europskog parlamenta i Vijeća od 12. prosinca 2006. o lijekovima za pedijatrijsku upotrebu i izmjeni Uredbe (EEZ) br. 1768/92, Direktive 2001/20/EZ, Direktive 2001/83/EZ i Uredbe (EZ) br. 726/2004
                  1
                treba se uključiti u Sporazum o EGP-u.

               (2)Uredba (EZ) br. 1902/2006 Europskog parlamenta i Vijeća od 20. prosinca 2006. o izmjeni Uredbe 1901/2006 o lijekovima za pedijatrijsku upotrebu
                  2
                treba se uključiti u Sporazum o EGP-u.

               (3)Uredba (EZ) br. 469/2009 Europskog parlamenta i Vijeća od 6. svibnja 2009. o svjedodžbi o dodatnoj zaštiti za lijekove
                  3
                treba se uključiti u Sporazum o EGP-u.

               (4)Uredba Komisije (EU) br. 488/2012 od 8. lipnja 2012. o izmjeni Uredbe (EZ) br. 658/2007 o novčanim sankcijama za kršenja određenih obveza u vezi s odobrenjima za stavljanje u promet koja su dodijeljena na temelju Uredbe (EZ) br. 726/2004 Europskog parlamenta i Vijeća
                  4
               , kako je ispravljena u SL L 338, 12.12.2012., str. 44., treba se uključiti u Sporazum o EGP-u.

               (5)Uredbom (EZ) br. 469/2009 stavlja se izvan snage Uredba Vijeća (EEZ) br. 1768/92
                  5
               , koja je uključena u Sporazum o EGP-u i koja se stoga treba isključiti iz njega.

               (6)Uredbom Komisije (EZ) br. 658/2007 utvrđuju se pravila o primjeni novčanih kazni na nositelje odobrenja za stavljanje u promet dodijeljenih u skladu s Uredbom (EZ) br. 726/2004. Odobrenja za stavljanje u promet dodjeljuje Komisija, a države EFTA-e istodobno i u roku od 30 dana donose odgovarajuće odluke. Zbog posebnih okolnosti, osobito toga da Komisija odobrava stavljanje u promet i da povrede utječu na Uniju i njezine interese, te zbog složene i tehničke prirode postupaka zbog povrede propisa, Nadzorno tijelo EFTA-e blisko surađuje s Komisijom te čeka njezinu procjenu i prijedlog djelovanja prije donošenja odluke o novčanim kaznama za nositelje odobrenja za stavljanje u promet koji imaju poslovni nastan u državi EFTA-e.

               (7)Priloge II. i XVII. Sporazumu o EGP-u trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Poglavlje XIII. Priloga II. Sporazumu o EGP-u mijenja se kako slijedi:

               1.U trinaestom stavku uvodnog teksta nakon riječi „Odbora za lijekove za rijetke bolesti” umeće se sljedeći tekst:

                  „,Odbora za pedijatrijske lijekove”.

               2.U točkama 15.q (Direktiva 2001/83/EZ Europskog parlamenta i Vijeća) i 15.zb (Uredba (EZ) br. 726/2004 Europskog parlamenta i Vijeća) dodaje se sljedeća alineja:

               „–32006 R 1901: Uredbom (EZ) br. 1901/2006 Europskog parlamenta i Vijeća od 12. prosinca 2006. (SL L 378, 27.12.2006., str. 1.).”

               3.Tekst prilagodbe točke 15.zb (Uredba (EZ) br. 726/2004 Europskog parlamenta i Vijeća) zamjenjuje se sljedećim:

               „Ovlasti dodijeljene Europskoj komisiji u vezi s postupkom zbog povrede propisa predviđenim u članku 84. stavku 3., uključujući ovlast za izricanje novčanih kazni nositeljima odobrenja za stavljanje u promet, u slučajevima kada nositelj odobrenja za stavljanje u promet ima poslovni nastan u državi EFTA-e, provodi Nadzorno tijelo EFTA-e u bliskoj suradnji s Komisijom. Prije nego što Nadzorno tijelo EFTA-e donese odluku u pogledu novčane kazne Komisija mu dostavlja procjenu i prijedlog o tome kako postupiti.”

               4.Tekst točke 15.zj (Uredba Komisije (EZ) br. 658/2007) zamjenjuje se sljedećim:

               „32007 R 0658: Uredba Komisije (EZ) br. 658/2007 od 14. lipnja 2007. o novčanim kaznama u slučaju kršenja određenih obveza vezanih uz odobrenja za stavljanje u promet dana u skladu s Uredbom (EZ) br. 726/2004 Europskog parlamenta i Vijeća (SL L 155, 15.6.2007., str. 10.), kako je izmijenjena:

               –32012 R 0488: Uredbom Komisije (EU) br. 488/2012 od 8. lipnja 2012. (SL L 150, 9.6.2012., str. 68.), kako je ispravljena u SL L 338, 12.12.2012., str. 44.

               Za potrebe ovog Sporazuma odredbe Uredbe sadržavaju sljedeću prilagodbu:

               Ovlasti dodijeljene Europskoj komisiji u vezi s postupkom zbog povrede propisa, uključujući ovlast za izricanje novčanih kazni nositeljima odobrenja za stavljanje u promet, u slučajevima kada nositelj odobrenja za stavljanje u promet ima poslovni nastan u državi EFTA-e, provodi Nadzorno tijelo EFTA-e u bliskoj suradnji s Komisijom. Prije nego što Nadzorno tijelo EFTA-e donese odluku u pogledu novčane kazne Komisija mu dostavlja procjenu i prijedlog o tome kako postupiti.”

               5.Nakon točke 15.zo (Provedbena uredba Komisije (EU) br. 198/2013) umeće se sljedeća točka:

               „15.zp 32006 R 1901: Uredba (EZ) br. 1901/2006 Europskog parlamenta i Vijeća od 12. prosinca 2006. o lijekovima za pedijatrijsku upotrebu i izmjeni Uredbe (EEZ) br. 1768/92, Direktive 2001/20/EZ, Direktive 2001/83/EZ i Uredbe (EZ) br. 726/2004 (SL L 378, 27.12.2006., str. 1.), kako je izmijenjena:

               –32006 R 1902: Uredbom (EZ) br. 1902/2006 Europskog parlamenta i Vijeća od 20. prosinca 2006. (SL L 378, 27.12.2006., str. 20.).

               Za potrebe ovog Sporazuma odredbe Uredbe sadržavaju sljedeće prilagodbe:

               (a)Primjena članka 36. stavka 3. ne ovisi o odobrenju lijeka u Lihtenštajnu.

               (b)Ovlasti dodijeljene Europskoj komisiji u vezi s postupkom zbog povrede propisa predviđenim u članku 49. stavku 3., uključujući ovlast za izricanje novčanih kazni nositeljima odobrenja za stavljanje u promet, u slučajevima kada nositelj odobrenja za stavljanje u promet ima poslovni nastan u državi EFTA-e, provodi Nadzorno tijelo EFTA-e u bliskoj suradnji s Komisijom. Prije nego što Nadzorno tijelo EFTA-e donese odluku u pogledu novčane kazne Komisija mu dostavlja procjenu i prijedlog o tome kako postupiti.”

               Članak 2.

               Tekst točke 6. (Uredba Vijeća (EEZ) br. 1768/92) Priloga XVII. Sporazumu o EGP-u zamjenjuje se sljedećim:

               „32009 R 0469: Uredba (EZ) br. 469/2009 Europskog parlamenta i Vijeća od 6. svibnja 2009. o svjedodžbi o dodatnoj zaštiti za lijekove (SL L 152, 16.6.2009., str. 1.).

               Za potrebe ovog Sporazuma odredbe Uredbe sadržavaju sljedeće prilagodbe:

               (a)Članku 7. dodaju se sljedeći stavci:

               „6.Stavak 5. ne primjenjuje se na države EFTA-e.

               7.Neovisno o stavku 4., sljedećih pet godina nakon stupanja na snagu Uredbe (EZ) br. 1901/2006 u predmetnoj državi EFTA-e, zahtjev za produljenje trajanja već izdane svjedodžbe podnosi se najkasnije šest mjeseci prije isteka svjedodžbe.”

                (b)Članku 21. dodaju se sljedeći stavci:

               „3.Zahtjev za produljenje trajanja svjedodžbe može se odobriti u državi EFTA-e samo ako svjedodžba istječe manje od šest mjeseci prije stupanja na snagu Uredbe (EZ) br. 1901/2006 u predmetnoj državi EFTA-e. Ako svjedodžba istječe prije stupanja na snagu Uredbe (EZ) br. 1901/2006 u predmetnoj državi EFTA-e, produljenje proizvodi učinak samo u odnosu na vrijeme nakon stupanja na snagu u predmetnoj državi EFTA-e i nakon datuma objave zahtjeva za produljenje. Međutim, članak 13. stavak 3. primjenjuje se na izračun trajanja produljenja.

               4.Neovisno o članku 7. stavku 7., u slučajevima kada svjedodžba istječe manje od sedam mjeseci nakon stupanja na snagu Uredbe (EZ) br. 1901/2006 u predmetnoj državi EFTA-e, zahtjev za produljenje trajanja svjedodžbe podnosi se najkasnije mjesec dana nakon tog stupanja na snagu u predmetnoj državi EFTA-e. U tim slučajevima produljenje proizvodi učinak samo u odnosu na vrijeme nakon datuma objave zahtjeva za produljenje. Međutim, članak 13. stavak 3. primjenjuje se na izračun trajanja produljenja.

               5.Zahtjev za produljenje trajanja svjedodžbe podnesen u skladu sa stavcima 3. i 4. ne sprječava bilo koju treću osobu koja je u razdoblju između isteka svjedodžbe i objave zahtjeva za produljenje trajanja svjedodžbe u dobroj vjeri komercijalno upotrebljavala izum ili se ozbiljno pripremala za njegovu upotrebu da nastavi s tom upotrebom.

               (c)S obzirom na patentnu uniju između Lihtenštajna i Švicarske, Lihtenštajn ne izdaje svjedodžbe o dodatnoj zaštiti za lijekove kako je propisano ovom Uredbom.”

               Članak 3.

               Vjerodostojni su tekstovi uredbi (EZ) br. 1901/2006, (EZ) br. 1902/2006, (EZ) br. 469/2009 i Uredbe Komisije (EU) br. 488/2012, kako je ispravljena u SL L 338, 12.12.2012., str. 44., na islandskom i norveškom jeziku, koji se objavljuju u Dodatku o EGP-u Službenom listu Europske unije.

               Članak 4.

               Ova Odluka stupa na snagu […] pod uvjetom da su sva priopćenja iz članka 103. stavka 1. Sporazuma o EGP-u poslana*.

                  6Članak 5.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu […].

                     Za Zajednički odbor EGP-a

                     Predsjednik
                     […]

                        Tajnici
                     Zajedničkog odbora EGP-a
                     […]

                     (1)
                  SL L 378, 27.12.2006., str. 1.

                     (2)
                  SL L 378, 27.12.2006., str. 20.

                     (3)
                  SL L 152, 16.6.2009., str. 1.

                     (4)
                  SL L 150, 9.6.2012., str. 68.

                     (5)
                  SL L 182, 2.7.1992., str. 1.

                     (6)
                  [Ustavni su zahtjevi navedeni.]


               EUROPSKA KOMISIJA
            Bruxelles, 1.4.2016.
            COM(2016) 172 final
            2016/0090(NLE)
            Prijedlog
            ODLUKE VIJEĆA
            o utvrđivanju stajališta koje treba zauzeti u ime Europske unije u Odboru za javnu nabavu u pogledu nacrta odluke o arbitražnim postupcima na temelju članka XIX. stavka 8. revidiranog Sporazuma o javnoj nabavi

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Revidiranim Sporazumom WTO-a o javnoj nabavi („SJN”) koji je stupio na snagu 6. travnja 2014. utvrđuje se obnovljeni pravni okvir koji stranke SJN-a primjenjuju za obuhvaćenu nabavu. U tom se kontekstu revidiranim sporazumom predviđa mogućnost da stranke SJN-a primijene arbitražni postupak ako su uloženi prigovori u pogledu predloženog ispravka, prijenosa naručitelja iz jednog priloga u drugi, povlačenja naručitelja ili druge izmjene strankinih priloga Dodatku I. te ako se prigovori ne mogu riješiti savjetovanjem. Člankom XIX. stavkom 8. revidiranog sporazuma propisuje se da Odbor SJN-a mora donijeti arbitražne postupke radi lakšeg rješavanja prethodno navedenih prigovora.

               Imajući u vidu stupanje na snagu revidiranog SJN-a stranke su detaljno raspravljale o sadržaju tih arbitražnih postupaka razmatrajući različite mogućnosti koje se mogu primijeniti u slučaju prigovora na predložene izmjene obuhvaćenosti nabave za određenu stranku i postigle su konsenzus o tom pitanju. U tom je smislu pripremljen nacrt odluke o arbitražnim postupcima. Kako bi se nacrt odluke donio, Vijeće treba omogućiti Komisiji da iznese mišljenje Unije o donošenju odluke u Odboru SJN-a.

               •Usklađenost s postojećim odredbama politike u tom području politike

                  To je standardni postupak kada Komisija treba izraziti mišljenje Unije u Odboru SJN-a u pogledu odluka koje podrazumijevaju promjene u pravima i obvezama Unije.

               •Usklađenost s drugim politikama Unije

               Nije relevantno.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Člankom 218. stavkom 9. Ugovora o funkcioniranju Europske unije (UFEU) utvrđeno je da kada tijelo osnovano na temelju međunarodnog sporazuma treba donijeti odluku kojom će se proizvesti pravni učinci, Vijeće na prijedlog Komisije treba donijeti odluku kojom se utvrđuje stajalište koje treba donijeti u ime Unije. Na odluku Odbora SJN-a o donošenju arbitražnih postupaka na temelju članka XIX. stavka 8. revidiranog SJN-a primjenjuje se članak 218. stavak 9. UFEU-a jer odluku donosi tijelo osnovano na temelju međunarodnog sporazuma i imat će pravni učinak.

               •Supsidijarnost (za neisključivu nadležnost)

               Unija ima isključivu nadležnost u trgovinskim pitanjima. Zajedničkim djelovanjem na razini Unije može se osigurati najbolji učinak poluge u odnosu na treće zemlje.

               •Proporcionalnost

               Nije relevantno.

               •Odabir instrumenta

               Člankom 218. stavkom 9. UFEU-a utvrđeno je da kada tijelo osnovano na temelju međunarodnog sporazuma treba donijeti odluku koja ima pravni učinak, Vijeće na prijedlog Komisije treba donijeti odluku o stajalištu koje se zauzima u ime Unije.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija / provjera primjerenosti postojećeg zakonodavstva

               Nije relevantno.

               •Savjetovanja s dionicima

               Nije relevantno.

                •Prikupljanje i primjena stručnog znanja

               Nije relevantno.

               •Procjena učinka

               Za donošenje odluke o arbitražnim postupcima u okviru međunarodnog sporazuma kojeg je Unija stranka nije nužna procjena učinka.

               •Primjerenost propisa i pojednostavnjenje

               Nije relevantno.

               •Temeljna prava

               Nije relevantno.

               4.UTJECAJ NA PRORAČUN

               Nema utjecaja na proračun.

               5.OSTALI ELEMENTI

               •Planovi provedbe i mehanizmi praćenja, evaluacije i izvješćivanja

               Nije relevantno.

               •Dokumenti s obrazloženjima (za direktive)

               Nije relevantno.

               •Detaljno obrazloženje posebnih odredbi prijedloga

               Sadržaj nacrta odluke o arbitražnim postupcima na temelju članka XIX. stavka 8. revidiranog SJN-a

               Pokretanje arbitražnog postupka

               Nacrtom odluke o arbitražnim postupcima utvrđuju se uvjeti u pogledu sadržaja i vremenskog okvira pod kojima stranke SJN-a mogu uputiti predloženu izmjenu obuhvaćenosti nabave određene stranke na arbitražu. Njime se razjašnjava i postupak kada nekoliko stranaka uloži prigovor na istu izmjenu s ciljem postizanja dogovora o jedinstvenoj arbitraži.

               Imenovanje arbitara

               U nacrtu odluke navode se broj arbitara i zahtjevi koje moraju ispuniti za imenovanje. Posebno se određuje da se državljani zemalja koje su stranke u arbitražnom postupku i državni službenici trećih strana ne bi trebali imenovati za arbitre.

               Sudjelovanje trećih osoba

               Prema nacrtu odluke treće osobe imaju pravo sudjelovati u arbitražnim postupcima ako imaju znatan interes u predloženoj izmjeni o kojoj se odlučuje na arbitraži i ako su o tome obavijestile Odbor za javnu nabavu. U nacrtu odluke određuju se prava tih trećih osoba.

               Postupci

               Radni postupci koje trebaju slijediti imenovani arbitri utvrđeni su u nacrtu odluke. Odnose se na donošenje rasporeda provođenja arbitražnih postupaka, vođenje sadržajnih sastanaka sa strankama i postupanje s povjerljivim informacijama koje su dostavile stranke. U nacrtu odluke određuje se način provedbe sadržajnih sastanaka i vijećanja arbitara.

               Odlučivanje arbitara

               U nacrtu odluke navode se smjernice o sadržaju, formi i vremenskom okviru odlučivanja arbitara te, u relevantnim slučajevima, mogućnost stranaka da zatraže od arbitara određivanje razine kompenzacijske prilagodbe kako bi stranka koja uvodi izmjene postigla usporedivu razinu obuhvaćenosti nabave i održavala ravnotežu između prava i obveza na temelju SJN-a.

               Stajalište Komisije o nacrtu odluke o arbitražnim postupcima

               U nacrtu odluke određuju se uvjeti pod kojima će stranke moći na arbitražni postupak uputiti prigovore na izmjene koje predlaže stranka u pogledu svoje obuhvaćenosti nabave ako se razlike ne mogu riješiti savjetovanjima. Njime se uspostavlja postupovni okvir kojim će se osigurati jasnoća, pravna sigurnost i učinkovitost u rješavanju prigovora na predložene izmjene obuhvaćenosti.

               Preporuka

               Komisija preporučuje da Odbor SJN-a donese priloženi nacrt odluke o arbitražnim postupcima.

               U skladu s tim, predlaže se da se Komisija u Odboru za javnu nabavu ovlasti za izražavanje stajališta Unije kojim se podržava donošenje nacrta odluke Odbora SJN-a o arbitražnim postupcima na temelju članka XIX. stavka 8. revidiranog SJN-a.

               2016/0090 (NLE)

               Prijedlog

               ODLUKE VIJEĆA

               o utvrđivanju stajališta koje treba zauzeti u ime Europske unije u Odboru za javnu nabavu u pogledu nacrta odluke o arbitražnim postupcima na temelju članka XIX. stavka 8. revidiranog Sporazuma o javnoj nabavi

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Revidiranim Sporazumom o javnoj nabavi („SJN”), koji je stupio na snagu 6. travnja 2014., utvrđuje se obnovljeni pravni okvir koji stranke SJN-a primjenjuju za obuhvaćenu nabavu. U SJN-u se predviđa mogućnost da stranke SJN-a primijene arbitražni postupak ako su uloženi prigovori u pogledu predloženog ispravka, prijenosa naručitelja iz jednog priloga u drugi, povlačenja naručitelja ili druge izmjene strankinih priloga Dodatku I. te ako se prigovori ne mogu riješiti savjetovanjem.

               (2)Na temelju članka XIX. stavka 8. SJN-a od Odbora za javnu nabavu zahtijeva se donošenje arbitražnih postupaka radi lakšeg rješavanja tih prigovora.

               (3)Stranke SJN-a detaljno su raspravljale o mogućem sadržaju tih arbitražnih postupaka s obzirom na različite mogućnosti koje se mogu primijeniti u slučaju prigovora na predloženu izmjenu obuhvaćenosti nabave za određenu stranku. Stranke SJN-a postigle su konsenzus o tom pitanju.

               (4)Dogovoreni arbitražni postupci utvrđeni su u nacrtu odluke o arbitražnim postupcima na temelju članka XIX. stavka 8. SJN-a.

               (5)Nacrtom odluke o arbitražnim postupcima propisuju se uvjeti koje treba ispuniti za primjenu arbitražnih postupaka te se utvrđuju pravila za imenovanje arbitara, sudjelovanje trećih osoba u arbitražnim postupcima, vođenje postupaka i odlučivanje arbitara.

               (6)Očekuje se da će se donošenjem odluke o arbitražnim postupcima dati pozitivan doprinos postojećem pravnom okviru SJN-a budući da mu je svrha olakšati rješavanje prigovora u pogledu predloženog ispravka, prijenosa naručitelja iz jednog priloga u drugi, povlačenja naručitelja ili druge izmjene strankinih priloga Dodatku I. SJN-u.

               (7)Stoga je primjereno utvrditi stajalište koje treba zauzeti u ime Unije u Odboru za javnu nabavu u pogledu nacrta odluke o arbitražnim postupcima,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije u Odboru za javnu nabavu jest da treba odobriti donošenje nacrta odluke o arbitražnim postupcima na temelju članka XIX. stavka 8. revidiranog Sporazuma WTO-a o javnoj nabavi.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

    ---documentbreak---

               EUROPSKA KOMISIJA
            Bruxelles, 1.4.2016.
            COM(2016) 172 final
            PRILOG

               Prijedlogu odluke Vijeća
            o utvrđivanju stajališta koje treba zauzeti u ime Europske unije u Odboru za javnu nabavu u pogledu nacrta odluke o arbitražnim postupcima na temelju članka XIX. stavka 8. revidiranog Sporazuma WTO-a o javnoj nabavi

               PRIVITAK

               NACRT ODLUKE O ARBITRAŽNIM POSTUPCIMA NA TEMELJU ČLANKA XIX. STAVKA 8. REVIDIRANOG SJN-A

               Odbor za javnu nabavu („Odbor”),

               uzimajući u obzir da se člankom XIX. stavkom 8. revidiranog Sporazuma o javnoj nabavi („Sporazum”) od Odbora zahtijeva da razvije arbitražne postupke radi lakšeg rješavanja prigovora na temelju članka XIX. stavka 2. Sporazuma; i

               potvrđujući važnost članka XIX. stavka 8. točaka (b) i (c) Sporazuma za te arbitražne postupke te ponovno naglašavajući predanost stranaka da donose odluke na temelju članka XIX. stavka 8. točaka (b) i (c) Sporazuma

               donosi sljedeće arbitražne postupke radi lakšeg rješavanja prigovora na temelju članka XIX. stavka 2. Sporazuma:

               Pokretanje arbitražnih postupaka

               1.
                     Na temelju članka XIX. stavka 7. Sporazuma, ako stranka koja uvodi izmjene i stranka koja ulaže prigovor nisu u stanju riješiti prigovor na predloženu izmjenu na temelju članka XIX. stavka 1. Sporazuma, stranka koja uvodi izmjene ili bilo koja stranka koja ulaže prigovor može uputiti predloženu izmjenu na arbitražu, uz navođenje razloga za svoj zahtjev, pri čemu obavješćuje Odbor najranije 45 dana nakon priopćenja obavijesti o predloženoj izmjeni na temelju članka XIX. stavka 1. Sporazuma.

               2.
                     Ako dvije ili više stranaka upute istu predloženu izmjenu na arbitražu prije imenovanja svih arbitara, stranka koja uvodi izmjene i sve stranke koje ulažu prigovor dogovaraju se o jedinstvenoj arbitraži kojom će se obuhvatiti svi prigovori na istu predloženu izmjenu. Ako dođe do dodatnih upućivanja iste predložene izmjene na arbitražu nakon imenovanja svih arbitara, stranka koja uvodi izmjene i sve stranke koje ulažu prigovor dogovaraju se o jedinstvenoj arbitraži kad god je to moguće.

               Imenovanje arbitara

               3.
                     Arbitražu provode arbitri. Ako se stranke u arbitražnom postupku ne dogovore drukčije, postoje tri arbitra. Arbitri moraju ispunjavati zahtjeve za članove povjerenstva iz članka 8. stavaka 1., 2. i 9. Dogovora o pravilima i postupcima za rješavanje sporova.

               4.
                     Tajništvo Odbora na zahtjev stranke u arbitražnom postupku predlaže kandidate za arbitre. Stranke u arbitražnom postupku ne protive se predloženim kandidatima, osim ako za to postoje uvjerljivi razlozi. Građani stranaka u arbitražnom postupku i državni službenici trećih strana ne imenuju se za arbitre, osim ako stranke u arbitražnom postupku dogovore drukčije.

               5.
                     Ako se stranke u arbitražnom postupku u roku od 20 dana nakon upućivanja predložene izmjene na arbitražu ne mogu dogovoriti o imenovanju arbitara, na zahtjev stranke u arbitražnom postupku glavni direktor imenuje arbitre u roku od 10 dana, nakon savjetovanja sa strankama u arbitražnom postupku i predsjednikom Odbora.

               Sudjelovanje trećih osoba

               6.
                     Svaka stranka Sporazuma koja ima bitan interes u odnosu na predloženu izmjenu upućenu na arbitražu i koja je o tome obavijestila Odbor (dalje u tekstu „treća osoba”) u roku od 10 dana nakon upućivanja predložene izmjene na arbitražu poziva se da dostavi pisani podnesak, prisustvuje sadržajnim sastancima arbitara sa strankama u arbitražnom postupku i da usmene izjave te ima pravo odgovoriti na pitanja arbitara.

               Postupci

               7.
                     Tijekom postupka arbitri primjenjuju odgovarajuće odredbe Sporazuma i vode se odlukom Odbora donesenom u skladu s člankom XIX. stavkom 8. točkom (b) Sporazuma. Osim toga, primjenjuju se sljedeći radni postupci:

               (a)
                     Tajništvo Odbora odmah prosljeđuje arbitrima primjenjivu obavijest i prigovor u skladu sa stavkom 1. ili 2. članka XIX. Sporazuma. U roku od 10 dana od imenovanja arbitara i nakon savjetovanja sa strankama u arbitražnom postupku arbitri donose raspored provođenja arbitražnog postupka. Raspored bi se trebao temeljiti na rasporedu iz Priloga ovoj Odluci.

               (b)
                     Osim ako se stranke u arbitražnom postupku dogovore da to nije potrebno, arbitri održavaju sadržajni sastanak sa strankama u arbitražnom postupku. Prije sadržajnog sastanka stranke u arbitražnom postupku dostavljaju arbitrima pisane podneske u kojima predstavljaju činjenične okolnosti predmeta i svoje argumente.

               (c)
                     Ako stranka u arbitražnom postupku arbitrima dostavi informacije označene kao povjerljive, arbitri, druge stranke u arbitražnom postupku i treće osobe postupaju s tim informacijama kao s povjerljivim informacijama. Na zahtjev stranke u arbitražnom postupku arbitri uspostavljaju dodatne postupke koji su nužni za očuvanje povjerljivosti takvih informacija.

               (d)
                     Ako stranka u arbitražnom postupku označi informacije u pisanim podnescima kao povjerljive, ona na zahtjev druge stranke u arbitražnom postupku ili treće osobe dostavlja sažetak informacija iz svojeg podneska koji nije povjerljiv i koji se može otkriti javnosti.

               (e)
                     Na sadržajnom sastanku arbitri traže od stranke koja je zatražila arbitražu da usmeno izloži svoj slučaj. Od stranke protiv koje je pokrenuta arbitraža zatim se traži da usmeno iznese svoje stajalište.

               (f)
                     Sadržajni sastanci arbitara otvoreni su za javnost, osim ako stranka u arbitražnom postupku zahtijeva da se sastanak zatvori za javnost radi zaštite informacija označenih kao povjerljive.

               (g)
                     Arbitri mogu u svako doba postavljati pitanja strankama u arbitražnom postupku i trećim osobama te od njih zatražiti objašnjenja tijekom sastanka ili u pisanom obliku.

               (h)
                     Pisani podnesci stranaka u arbitražnom postupku, uključujući odgovore na pitanja arbitara, stavljaju se na raspolaganje drugoj stranci ili drugim strankama u arbitražnom postupku i trećim osobama. Stranke u arbitražnom postupku arbitrima, drugoj stranci ili drugim strankama u arbitražnom postupku te trećim osobama dostavljaju pisanu verziju usmenih izjava koje su dale na sastanku s arbitrima.

               (i)
                     Pisani podnesci, odgovori na pitanja i pisane verzije usmenih izjava trećih osoba stavljaju se na raspolaganje arbitrima, strankama u arbitražnom postupku i ostalim trećim osobama te se uključuju u izvješće arbitara.

               (j)
                     Vijećanja su arbitara povjerljiva.

               (k)
                     Arbitri mogu zatražiti informacije od svih relevantnih izvora i mogu se savjetovati sa stručnjacima. Arbitri dostavljaju strankama u arbitražnom postupku i trećim osobama informacije koje su dostavili stručnjacima ili koje su od njih primili. Stranke u arbitražnom postupku imaju mogućnost komentirati informacije primljene od stručnjaka.

               (l)
                     Eventualne dodatne posebne postupke za arbitražu određuju arbitri nakon savjetovanja sa strankama u arbitražnom postupku.

               (m)
                     Podložno stavku 7. točki (c), ništa u ovim postupcima ne sprečava stranku u arbitražnom postupku ili treću osobu da javnosti otkrije svoja stajališta.

               8.
                     Pravila ponašanja za Dogovor o pravilima i postupcima za rješavanje sporova primjenjuju se na svaku osobu koja djeluje kao arbitar u tim postupcima i, kako je utvrđeno u Pravilima ponašanja i relevantnim odredbama Pravilnika o osoblju, na članove tajništva koji su pozvani kako bi pomogli arbitrima.

               9.
                     Ako stranke u arbitražnom postupku postignu sporazumno rješenje prigovora na predloženu izmjenu, o tome odmah obavješćuju arbitre. Po primitku obavijesti arbitri obustavljaju postupak za te stranke. Pojedinosti sporazumnog rješenja dostavljaju se Odboru, pri čemu bilo koja stranka Sporazuma može iznijeti svoje primjedbe.

               Odlučivanje arbitara

               10.
                     Mandat arbitara zahtijeva od njih da utvrde sljedeće:

               (a)
                     u slučaju prijedloga povlačenja na temelju članka XIX. stavka 1. točke (a) Sporazuma, je li učinkovito uklonjena državna kontrola ili utjecaj na obuhvaćenu nabavu naručitelja čije se povlačenje predlaže ili

               (b)
                     u slučaju bilo koje druge predložene izmjene na temelju članka XIX. stavka 1. točke (b), održava li se predloženom izmjenom ravnoteža između prava i obveza i usporediva razina zajednički dogovorene obuhvaćenosti iz Sporazuma te, prema potrebi, razina kompenzacijske prilagodbe.

               11.
                     Arbitri strankama u arbitražnom postupku izdaju izvješće koje sadržava obrazloženu odluku u roku od 90 dana ili, ako su arbitri izmijenili raspored, u roku od najviše 120 dana od:

               (a)
                     imenovanja arbitara ako se arbitraža provodi u skladu sa stavkom 1. ili

               (b)
                     zahtjeva ako se arbitraža provodi u skladu sa stavkom 12.

               Rok iz ovog stavka može se produljiti međusobnim dogovorom stranaka u arbitražnom postupku. Tajništvo Odbora strankama Sporazuma pravovremeno šalje izvješće nakon što se prevede.

               12.
                     Ako arbitri donesu negativnu odluku u skladu sa stavkom 10. točkom (a) i ako ne donesu odluku o kompenzacijskoj prilagodbi iz stavka 10. točke (b), svaka stranka u arbitražnom postupku nakon 30 dana i najkasnije 60 dana nakon dostave izvješća arbitara može zatražiti da isti arbitri, kada je to moguće, utvrde razinu kompenzacijske prilagodbe koja bi prouzročila usporedivu razinu obuhvaćenosti te održala ravnotežu između prava i obveza iz Sporazuma. Pritom se arbitri vode odlukom Odbora donesenom u skladu s člankom XIX. stavkom 8. točkom (c) Sporazuma. Ako bilo koji od izvornih arbitara nije dostupan, imenuje se njegova zamjena u skladu sa stavcima od 3. do 5.

               Provedba

               13.
                     Stranke u arbitražnom postupku prihvaćaju odluku arbitara kao konačnu.

               14.
                     Za potrebe članka XIX. stavka 7. točke (b) podtočke (i) Sporazuma, arbitražni postupak okončava se:

               (a)
                     kada se izvješće iz stavka 11., iz kojeg ne proizlazi pravo na daljnje postupke iz stavka 12., dostavi strankama Sporazuma ili

               (b)
                     ako stranke u arbitražnom postupku ne ostvaruju pravo kojim raspolažu na temelju stavka 12., po isteku roka iz tog stavka.

               Prilog

               Predloženi raspored arbitraže

               Arbitri temelje raspored donesen na temelju stavka 7. točke (a) na sljedećem:

               (a)
                     Primitak pisanih podnesaka stranaka u arbitražnom postupku:

               1.
                     Stranka koja je podnijela zahtjev:
                     ---------- dva tjedna

               2.
                     Stranka koja daje odgovor:
                     ---------- dva tjedna

               (b)
                     Primitak podnesaka trećih osoba:
                     ---------- tjedan dana

               (c)
                     Sadržajni sastanak s arbitrima:
                     ---------- 1 – 2 tjedna

               (d)
                     Odgovori na pitanja postavljena strankama i trećim osobama
                  koje sudjeluju u arbitraži:
                     ---------- 1 – 2 tjedna

               (e)
                     Izdavanje i dostavljanje izvješća arbitara
                  o njihovoj odluci;
                     ---------- 4 tjedna

               U skladu s odredbama stavka 11., arbitri mogu promijeniti gore navedeni raspored i zakazati dodatne sastanke sa strankama u arbitražnom postupku nakon što se s njima savjetuju.


               EUROPSKA KOMISIJA
            Bruxelles, 20.11.2015.
            COM(2015) 581 final
            2015/0266(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Vijeću za pridruživanje osnovanom Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane

               OBRAZLOŽENJE

               1.KONTEKST PRIJEDLOGA

               Razlozi i ciljevi prijedloga

               Priloženi prijedlog pravni je instrument za utvrđivanje stajališta Unije koje u njezino ime treba donijeti u tijelu osnovanom Sporazumom o pridruživanju između Europske unije i Europske zajednice za atomsku energiju i njihovih država članica s jedne strane i Republike Moldove s druge strane (dalje u tekstu „Sporazum”).

               Sporazum je potpisan 27. lipnja 2014. i privremeno se primjenjuje od 1. rujna 2014., dok ga ne ratificiraju države članice. Odlukom Vijeća 2014/492/EU od 16. lipnja 2014.
                  1
                odobreno je potpisivanje Sporazuma u ime Europske unije i Europske zajednice za atomsku energiju i njihovih država članica te privremena primjena određenih odredaba Sporazuma.

               Sporazumom je osnovano Vijeće za pridruživanje čija je zadaća nadzirati i pratiti primjenu i provedbu te periodično preispitivati funkcioniranje Sporazuma s obzirom na njegove ciljeve. Zadaća je Vijeća za pridruživanje donijeti odluku o tome kada su osigurane potpuna provedba i izvršavanje Sporazuma na cijelom državnom području Repulike Moldove.

               Dosljednost s postojećim odredbama politike u određenom području

               Ovim se prijedlogom provodi zajednička trgovinska politika Unije prema zemljama istočnog partnerstva na temelju odredaba navedenog Sporazuma. Cilj je prijedloga osigurati primjenu gospodarskih koristi detaljnog i sveobuhvatnog područja slobodne trgovine na cijelom državnom području Republike Moldove.

               Dosljednost u odnosu na druge politike Unije

               Ovaj je prijedlog dosljedan u odnosu na druge vanjske politike Unije te ih nadopunjuje, a to posebno vrijedi za europsku politiku susjedstva i politiku razvojne suradnje u pogledu Republike Moldove.

               2.Pravna osnova, supsidijarnost i proporcionalnost

               Pravna osnova

               Pravna osnova za utvrđivanje stajališta koje u ime Unije treba zauzeti u tijelima osnovanima Sporazumom između Unije i Republike Moldove jest Ugovor o funkcioniranju Europske unije, a posebno njegov članak 207. stavak 4. u vezi s člankom 218. stavkom 9.

               Supsidijarnost (za neisključivu nadležnost)

               Zajednička trgovinska politika u skladu s člankom 3. UFEU-a definira se kao isključiva nadležnost Unije. Stoga se ne primjenjuje načelo supsidijarnosti.

               Proporcionalnost

               Ovaj prijedlog nužan je radi provedbe međunarodnih obveza Unije utvrđenih Sporazumom s Republikom Moldovom.

               Odabir instrumenta

               Ovaj prijedlog u skladu je s člankom 218. stavkom 9. UFEU-a kojim se predviđa donošenje odluka u Vijeću. Ne postoji drugi pravni instrument kojim bi se moglo koristiti u svrhu postizanja ciljeva iz ovog prijedloga.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               Ex post evaluacija / provjera primjerenosti postojećeg zakonodavstva

                  Nije primjenjivo.

               Savjetovanja s dionicima

               Savjetovanja s dionicima ne primjenjuju se na ovaj prijedlog.

               •Prikupljanje i primjena stručnih znanja

                  Komisija je u obzir uzela mišljenja vanjskih stručnjaka i tijela koji pomažu Uniji u provedbi politike susjedstva.

               Procjena učinka

                  Prijedlog se odnosi na provedbu Sporazuma na cijelom državnom području Republike Moldove, što je bilo predmet ex ante procjene učinka 2009., nakon čega je 2012. uslijedila procjena učinka održivosti trgovine Komisijine Glavne uprave za trgovinu, što je pridonijelo pregovaračkom postupku o detaljnom i sveobuhvatnom području slobodne trgovine.

               Primjerenost propisa i pojednostavljivanje

                  Sporazum između Unije i Republike Moldove ne podliježe postupcima Programa za primjerenost i učinkovitost propisa (REFIT).

               Temeljna prava

               Prijedlogom se ne utječe negativno na zaštitu temeljnih prava.

               4.UTJECAJ NA PRORAČUN

                  Nije primjenjivo.

               5.OSTALI DIJELOVI

               Planovi provedbe i mehanizmi praćenja, evaluacije i izvješćivanja

                  Vijeće za pridruživanje EU-a i Republike Moldove redovito preispituje provedbu Sporazuma. Europska komisija također se obvezala da će Europskom parlamentu svake godine dostavljati izvješće o provedbi glave V. Sporazuma (Trgovina i pitanja povezana s trgovinom).

               Dokumenti s obrazloženjima (za direktive)

                  Nije primjenjivo.

               Detaljno obrazloženje posebnih odredbi prijedloga

                  Cilj je prijedloga donošenje stajališta Unije u pogledu primjene glave V. Sporazuma o pridruživanju (Trgovina i pitanja povezana s trgovinom) na cijelom državnom području Republike Moldove. Člankom 462. stavkom 2. Sporazuma predviđa se početak primjene glave V. Sporazuma ili cijelog Sporazuma na cijelom državnom području Republike Moldove tek kada Republika Moldova osigura potpunu provedbu i izvršavanje glave V. ili Sporazuma na područjima u kojima Vlada Republike Moldove nema stvarnu kontrolu. Republika Moldova obavijestila je Europsku komisiju da od 1. siječnja 2016. može osigurati potpunu provedbu i izvršavanje glave V. Sporazuma. U skladu s time, predlaže se da Vijeće za pridruživanje donese odluku, kako je predviđeno člankom 462. stavkom 3. Sporazuma.

               2015/0266 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Vijeću za pridruživanje osnovanom Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Člankom 464. stavcima 3. i 4. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (dalje u tekstu „Sporazum”) predviđa se privremena primjena dijela Sporazuma.

               (2)Člankom 3. Odluke Vijeća 2014/492/EU
                  2
                od 16. lipnja 2014. utvrđuju se odredbe Sporazuma koje treba privremeno primjenjivati, uključujući odredbe glave V. Sporazuma (Trgovina i pitanja povezana s trgovinom).

               (3)Člankom 462. Sporazuma predviđa se početak primjene glave V. Sporazuma u pogledu područja Republike Moldove u kojima Vlada Republike Moldove nema stvarnu kontrolu tek kada Republika Moldova osigura potpunu provedbu i izvršavanje glave V. na cijelom svojem državnom području.

               (4)Člankom 462. Sporazuma nadalje se predviđa da Vijeće za pridruživanje treba donijeti odluku o tome kada su osigurane potpuna provedba i izvršavanje glave V. Sporazuma na cijelom državnom području Republike Moldove.

               (5)Republika Moldova obavijestila je Europsku komisiju da od 1. siječnja 2016. može osigurati potpunu provedbu i izvršavanje glave V. Sporazuma na cijelom svojem državnom području.

               (6)Neophodno je pratiti i redovito preispitivati primjenu glave V. Sporazuma na cijelom državnom području Republike Moldove.

               (7)Stoga je primjereno odrediti stajalište Unije u pogledu primjene glave V. Sporazuma na cijelom državnom području Republike Moldove.

               DONIJELO JE OVU ODLUKU:

               Članak 1.

               1.Stajalište koje Unija treba zauzeti u Vijeću za pridruživanje osnovanom u skladu s člankom 434. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu potpune provedbe i primjene te izvršavanja glave V. Sporazuma (Trgovina i pitanja povezana s trgovinom) na cijelom državnom području Republike Moldove temelji se na nacrtu Odluke Vijeća za pridruživanje priloženom ovoj Odluci.

               2.Predstavnici Unije u Vijeću za pridruživanje mogu prihvatiti manje izmjene nacrta Odluke bez daljnje odluke Vijeća.

               Članak 2.

               U roku od 8 mjeseci od stupanja na snagu ove Odluke, a nakon toga jednom godišnje Europska Komisija izvješćuje Vijeće o primjeni glave V. Sporazuma o pridruživanju na cijelom državnom području Republike Moldove. Ako Republika Moldova prestane osiguravati potpunu provedbu i izvršavanje glave V. Sporazuma o pridruživanju u pogledu područja Republike Moldove u kojima ona nema stvarnu kontrolu, predstavnici Unije u Vijeću za pridruživanje mogu zatražiti od Vijeća za pridruživanje da ponovno razmotri nastavak primjene glave V. Sporazuma na predmetnim područjima.

               Članak 3.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 260, 30.8.2014., str. 1.

                     (2)
                  Odluka Vijeća od 16. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (SL L 260, 30.8.2014., str. 1.).

    ---documentbreak---

               EUROPSKA KOMISIJA
            Bruxelles, 20.11.2015.
            COM(2015) 581 final
            PRILOG

            Odluci Vijeća
            o stajalištu koje u ime Europske unije treba zauzeti u Vijeću za pridruživanje osnovanom Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane

               PRILOG

               Nacrt

               Odluke br. 1/2015 Vijeća za pridruživanje EU-a i REPUBLIKE MOLDOVE

               od …2015.

               o primjeni glave V. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane na cijelom državnom području Republike Moldove

               VIJEĆE ZA pridruživanje,

               uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (dalje u tekstu „Sporazum”) potpisan 27. lipnja 2014. u Bruxellesu, a posebno njegov članak 462.,

               budući da:

               (1)U skladu s njegovim člankom 464. dijelovi Sporazuma privremeno se primjenjuju od 1. rujna 2014.

               (2)Republika Moldova obavijestila je Europsku komisiju da od 1. siječnja 2016. može osigurati potpunu provedbu i primjenu glave V. Sporazuma (Trgovina i pitanja povezana s trgovinom) na cijelom svojem državnom području.

               (3)Primjereno je da Vijeće za pridruživanje redovito preispituje primjenu glave V. Sporazuma na cijelom državnom području Republike Moldove.

               (4)Primjereno je da Odbor za pridruživanje u sastavu za trgovinu prati primjenu glave V. Sporazuma na cijelom državnom području Republike Moldove i o tome redovito izvješćuje Vijeće za pridruživanje,

               DONIJELO JE OVU ODLUKU:

               Članak 1.

               1.Glava V. Sporazuma o pridruživanju (Trgovina i pitanja povezana s trgovinom) primjenjuje se od 1. siječnja 2016. na cijelom državnom području Republike Moldove.

               2.Vijeće za pridruživanje preispituje primjenu glave V. Sporazuma na cijelom državnom području Republike Moldove u roku od 10 mjeseci od donošenja ove Odluke, a nakon toga jednom godišnje.

               3.Odbor za pridruživanje u sastavu za trgovinu prati primjenu glave V. kako je navedeno u stavku 1. Odbor izvješćuje Vijeće za pridruživanje jednom godišnje te kada to okolnosti zahtijevaju.

               4.Glava VII. primjenjuje se u mjeri u kojoj se primjenjuje u kontekstu glave V.

               Članak 2.

               Ova Odluka stupa na snagu na dan donošenja.

               Sastavljeno u … …

                        Za Vijeće za pridruživanje

                        Predsjednik